procesaur/Wiki.mk huggingface dataset:
Таблатура за тапани

Таблатурата за тапан, попозната како тапани таб — форма на поедноставена нотација за перкусии, или таблатура на ударни инструменти. Наместо траење на нотите што обично се гледаат на партитури, таблатурата за тапан користи пропорционално хоризонтално поставување за да означи ритам и вертикално поставување на серија линии кои го претставуваат секој засебен дел од тапаните, со цел да се диференцира на кој треба да се удира. Таблатурите честопати ги отсликуваат шемите за тапаните.
1 Клуч или легенда
Бројот на линии во одредена таблатура ќе варира во зависност од бројот на различни тапани што се користат за време на одреден дел од музиката. Подолу е пример за базичен комплет тапани.
CC| - Креш чинела --|
HH| - Фус ----------|
Rd| - Рајд чинела --|
SN| - Добош --------|
Т1| - Висок том --- |
Т2| - Низок том --- |
FT| - Тимпан -------|
BD| - Бас-тапан --- |
Hf/FH
1.1 Техники
Таблaтурата може да користи разни букви и симболи за да означи различни типови на чинели или други техники за тапан. Ова се таблатурните симболи кои претставуваат различни техники, иако овие можат да бидат различни:
2 Пример
Подолу е пример за ритам-шема карактеристична за популарна музика, вклучително и рок, претставена во стандардна нотација, а потоа и нејзината соодветна табулатура.
B = Бас тапан HH = Фус S = Добош
HH|x-x-x-x-x-x-x-x-||
S
3 Користена литература
Хидробиолошки институт - Охрид

Хидробиолошкиот институт е образовно-научен институт во Македонија. Седиштето на институтот е во Охрид и истиот е основан во 1935 година. Главна цел на институтот е лимнологијата
на езерата и реките во Македонија. Покрај научната дејност, институтот располага и со мрестилиште за пастрмски видови со капацитет од 20 милиони зрна икра, младици или подмладок на ендемските видови пастрмки од Охридското Езеро.
1 Научно-образовни цели
Инситутот, уште од своето основање во 1935 година, имал за цел истражување на природните и вештачките езера во Македонија, како и речните текови во државата. Посебно внимание институтот обрнува на Охридското Езеро.
Институтот е поделен на следните одделенија, односно интересни сфери:* физичко-хемиско одделение
* микробиолошко одделение
* фитопланктонско одделение, (алги и примарна продукција),
* зоопланктонско одделение
* макрозообентосно одделение
* макрофитска вегетација,
* ципринидни риби, применето рибарство и аквакултура,
* паразитологија на риби,
* еко-токсикологија, и
* молекуларна биологија.
2 Опременост
Покрај мрестилиштето, институтот е опремен со високософистицирана теренска и лабораториска опрема за потребите на истражување и Програмата за мониторинг на Охридското и Преспанското Езеро, како и за изведување лимнолошки истражувања на други природни и вештачки езера.
Покрај тоа, институтот поседува и брод за теренска работа на Охридското Езеро, опремен со кран и чекрк, радар и ехо-сондер со ГПС, профајлер (темепература, пХ, спроводливост, О2), ПАР (фотоактивно зрачење), опрема за семплирање седименти, опрема за семплирање проби на води, планктонски мрежи итн.
3 Издаваштво
Институтот имал објавено повеќе од 800 трудови кои се публицирани и презентирани.
Златна џамија (Пласница)

Златна џамија — понова џамија во селото Пласница, во истоимената општина, Македонија.
1 Местоположба
Џамијата се наоѓа на самиот регионален пат Кичево-Македонски Брод, во непосредна близина на седиштето на Општина Пласница.
2 Галерија
Љупчо Дориев

Љупчо Дориев (роден на во Струмица) — македонски фудбалер, играч од средниот ред во Согдијана и на македонската репрезентација.
1 Успеси
;*Куп на Македонија (1): 2018/19
;*Прва македонска лига (1): 2020/21
Битскиот играч

Битскиот играч – документарен филм од 2019 година, снимен за обележување на стогодишнината (2016) од раѓањето на Клод Шенон, „таткото на теоријата на информации“. Филмот е во продукција и режија на Марк Левинсон, во соработка со Друштвото за теорија на информации ИЕЕЕ и фондацијата ИЕЕЕ.
Филмот бил премиерно прикажан на Светскиот научен фестивал во Њујорк на 29 мај и бил прикажан за многубројна публика на состанокот на ИЕЕЕ, друштво за теорија на информации во Вајл, Колорадо, на 19 јуни.
Прегледот во „Физиката денес“ го нарекува „не сосема документарен филм“ и „нов прекрасен филм“. Филмот бил прогласен за „најдобар во шоуто“ во изборот на Realscreen на меѓународниот пазар на телевизиски програми за 2019 година.
Јени џамија (Пласница)

Јени џамија (или Нова џамија) — понова џамија во селото Пласница, во истоимената општина, Македонија.
1 Местоположба
Џамијата се наоѓа на самиот влез во селото, веднаш покрај брегот на реката Треска, од левата страна на патот кој води до селото Пласница.
2 Галерија
Гроф Сен Жермен

Гроф Сен Жермен (Count of St. Germain; околу 1691 или 1712 - 27 февруари 1784 година) бил европски авантурист, кој се интересирал за наука, алхемија и уметности. Тој постигнал значајност во европското високо општество кон средината на 1700-ти години. Принцот Карл од Хесен-Касел го сметал за „еден од најголемите филозофи што некогаш живееле“. Сен Жермен користел различни имиња и титули, прифатена практика меѓу кралското семејство и благородништвото од тоа време, меѓу кои Маркизот де Монферат, Комте Беламар, Шевалие Шенинг, гроф Велдон, Комте Солтикоф, Граф Цароги и Принц Рагочи. Со цел да ги одврати прашањата за неговото потекло, тој кажувал дека е стар 500 години, поради што Волтер саркастично го нарекол „Чудотворецот“ и веле „Тој е човек кој не умира, и кој знае сè“.
Неговото вистинско име е непознато, додека неговото раѓање и потекло се нејасни, но кон крајот на неговиот живот, тој тврдел дека е син на принцот Францис II Ракоци од Трансилванија. Неговото име повремено се мешало со Клод Луј, Ком де Сен-Жермен, познат француски генерал.
Ноне Неделковска

Ноне Неделковска (родена како Нона, на во ) — македонска пејачка.
1 Животопис
Ноне ја започнала својата музичка кариера со настап на детскиот музички фестивал Златно славејче во 1995 со песната „Каубои смели“.
Таа учествувала во втората сезона на „Музички идол“ за Србија, Црна Гора и Македонија, каде на крајот го освоила второто место. После ова, таа потпишала договор со Премиер Продукција.
Следувале настапи на музички фестивали во Македонија како што се Охрид Фест 2005 и Макфест 2005. Таа исто така настапила на меѓународните фестивали „Будва 2006“ (Црна Гора) и „Стари Град“ - Нови Пазар (Србија), каде освоила Гран При.
Во 2007 настапила на „Будва 2007“ (Црна Гора) и „Еуропоп-Зеница 2007“ (Босна и Херцеговина).
2 Дискографија
2.1 Албуми
* Јас или таа (2006)
* Исто како порано (2007)
* Три во едно (2008)
Завојско Езеро

Завојско Езеро (српски: ''Завојско језеро'', ''Zavojsko jezero'') — вештачко езеро во Јужна Србија, на реката Височица. Создадено е во 1963 година по големиот одрон што ја задушила реката, а природната брана подоцна била заменета со хидроелектричната брана „Завој“.
Прошќанско Езеро

Прошќанско Езеро – второ по површина од шеснаесетте Плитвички Езера. Се наоѓа на крајниот југ во групата на Горни Езера и зафаќа површина од 0,68 км². Надморската висина му е 639 м, а најголемата длабочина 37 метра. Има една притока, реката Матица, која ја чинат Црна и Бела Река.
1 Опис
Езерото, според една верзија, името го добило според колците (прошќе), а според друга потеклото на името се врзува со легендата во која Црната кралица „проси“ за вода. Вкупната должина на езерото е 2.100 метри, а ширината од 180 до 400 метри. Брегот на езерото е обраснато со четинарска шума. Водата преку слап се прелива во езерото Цигановац.
2 Поврзано
* Плитвички Езера
* Езеро Цигановац
Езеро Албино

Езерото Албино е езеро во Округ Галатин, Монтана во Медисоновиот Венец во јужниот дел на Монтана. Сместено е на Поток Медоу, притока на Тејлор Форк во Националната шума Галатин и се наоѓа на надморска височина од 2166 м.
Езерото историски било порибувано од Шумската служба на Соединетите Држави со шарената пастрмка и јелоустонската пастрмка. Јавното претпријатие „Монтански риби, диви животни, и паркови“ (изворно: Montana Fish, Wildlife, and Parks известува дека населението на шарената пастрмка, последенпат порибувана во 50-тите години на минатиот век, изумрела, но јелоустонската пастрмка опстанала.
Езеро Жарба

Езерото Жарба или Слепо езеро - панорамско езеро во близина на Шигарската долина, Шигар, регионот Гилгит-Балтистан во Пакистан. Езерото Жарба се користи како резервоар за вода за жителите на Шигарската долина. Се полни од реката Инд.
Езерото е на патот по Шигарската долина. Езерото е опкружено со реката Инд од една страна и со реката Шигар од друга страна.
Цигановац (езеро)

Цигановац, Цигиновац или Цигино Езеро – петто по површина од шеснаесетте Плитвички Езера. Се наоѓа во групата на Горни Езера и зафаќа површина од 0,075 км². Надморската висина му е 632 м, а најголемата длабочина 13 метра.
1 Опис
Езерото името го добило според легендата дека во него се удавил Ром кој наводно ловел риба на брегот. Се нарекува и Цигиновац или Цигино Езеро. На запад брегот е обраснат со четинарска шума, додека на север се издига благо варовничко возвишение Стубица. Водата ја добива од подземни извори, а најмногу од Прошќанското Езеро, преку ископан канал и преку слап. Продолжува во езерото Округљак.
2 Поврзано
* Плитвички Езера
* Прошќанско Езеро
* Округљак
Ентони Џошуа

Ентони Олувафеми Оласени Џошуа — британски професионален боксер. Тој во моментов е светски шампион во тешка категорија, носител на ремените ИБФ (2016), ВБА и ИБО (април 2017 година). Како аматер, тој ја претставуваше Велика Британија на Олимписките игри во 2012 година, каде што освои златен медал во категорија супер-тешка категорија; тој исто така ја претставуваше Англија на Светскиот куп 2011, каде освои сребро.
Проска Река

Проска Река (позната и како Прегловска Река) — река која извира на северните падини на Бушева Планина. Поминува низ селата Прегловои Пласница и се влева во реката Треска.
1 Поврзано
* Преглово
* Пласница
* Треска
Округљак (езеро)

Округљак – едно од шеснаесетте Плитвички Езера. Се наоѓа во групата на Горни Езера и зафаќа површина од 0,041 км². Надморската висина му е 613 м, а најголемата длабочина 15 метра во подножјето на ''Лабудовачката бариера''. Долго е 260 м, а широко 100 м.
1 Опис
На северозападната страна во езерото се влева вод од Цигановац преку слап висок 7 м, додека Лабудовачкиот Слап висок 20 м го украсува делот преку седрената бариера, широка 100 м, под која се наоѓа ''спилест парк'' кој содржи бројни шуплини, полупештери и пештери. Под самиот слап е влезот во ''Јанечековата Пештера'', долга повеќе од 50 м, но заради тоа што водата од слапот паѓа на самиот отвор, денес повеќе не може да се влегува. Името го добило по својот кружен облик, па е познато и под називите ''Округљај'' и ''Кругиновац''.
2 Поврзано
* Плитвички Езера
* Цигановац
* Батиновац
Езеро Јохоа

Езерото Јохоа е најголемото езеро во Хондурас со површина од 79 квадратни километри и просечна длабочина од 15 метри. На надморска височина од 700 метри, тоа лежи во дупка создадена од вулкани. Вулканското поле на езерото Јохоа се состои од плеистоценски до холоценски скориски конуси, кратери и текови на лава.
Западната страна на езерото се граничи со стрмни планини и Националниот парк „Санта Барбара“, додека источната страна е во непосредна близина на Националниот парк „Серо Азул Меабар“. Езерото се наоѓа на автопатот што ги поврзува двата најголеми градови во Хондурас, Тегусигалпа и Сан Педро Сула. За многу луѓе што патуваат меѓу градовите, езерото служи како област за одмор каде што можат да го ценат погледот и да уживаат во свежата пржена риба и друга храна што ги нудат рестораните сместени на неговите брегови.
Езерото Јохоа е познато одредиште за риболов и околината има богата биоразновидност - идентификувани се скоро 400 видови птици и 800 растителни видови во регионот. Сепак, тоа е исто така загрозено од уништување на шумите, сточарство и развој. Доселениците од заедниците околу езерото се посветени на одгледување овошје, зеленчук и основни зрна. Како и да е, многу од овие жители заработуваат од продажба на риба што потекнува од езерото.
Луѓето ги посветуваат околните области на одгледување на растенија за кафе. Кафето одгледувано во близина на езерото Јохоа, во Санта Барбара, е особено добро познато.
<sup class="noprint Inline-Template Template-Fact" data-ve- >&#x5B; ''потребно е цитирање'' &#x5D;</sup>
1 Поврзано
* Список на вулкани во Хондурас
2 Наводи
** , Птици во Хондурас
*
Батиновац

Батиновац – едно од шеснаесетте Плитвички Езера. Се наоѓа во групата на Горни Езера и зафаќа површина од 0,015 км². Надморската висина му е 610 м, а најголемата длабочина 5 метра. Долго е 140 м, а неговата најголема ширина изнесува 80 м..
1 Опис
Езерото е опкруженосо високи букови стебла, а вешто спроведениот пат води покрај низа помали слапови на кои е видливо создавањето на туф и туфотворни маховини и растенија..
Батиновац се снабдува со вода од Округљак кое се наоѓа над него, како и од Прошќанското Езеро преку стариот канал кој го создале луѓето. Дел од неговата вода истекува преку слап во езерото Галовац, а дел се прелива во помалите езера кои се наоѓаат северно од него.
Добропроодните патеки оттука ги водат посетителите кон помалите езера обраснати со трска, како и безбројни мали слапови.
Името Батиновац или Бакиновац го добило по некој селанец Батиниќ или некоја баба (хрв. бака) кои се удавиле во него.
2 Поврзано
* Плитвички Езера
* Округљак
* Галовац
Карстно езеро

Карстните езера се создаваат како резултат на пропаѓање на пештери, особено во карпи растворливи во вода, како што се варовник, гипс и доломит. Оваа постапка е позната како карстификација. Тие можат да опфаќаат области од неколку 100 квадратни километри. Нивното плитко корито на езерото е обично нерастворлив слој на талог, така што водата е застаната, што доведува до создавање на езера. Многу карстни езера постојат само периодично, но редовно се враќаат по обилните врнежи од дожд.
1 Распределеност
Карстните езера се наоѓаат во областа околу Планината Харц во Германија (пример Езерата Јуес и Бауернграбен во биосферниот резерват на карстниот пејзаж во Јужен Харц, периодично карстното езеро на Карстната Патека), во Јужна Германија (на пример, Ајхенското Езеро), во Франција во регионот Кверси, во Естонија - Тудре, во Словенија (на пример Церкинчкото Езеро), во Ирска таканаречените турлаци (има и турлак во јужен Велс: Пант и Лин или Пантилин во близина на Билт Велс) и некои во САД. Дури и сенотите на северот на мексиканскиот полуостров Јукатан, кои биле познати од Маите, може да се класифицираат како карстни езера.
2 Поврзано
* Карстна пролет
Ањанско Езеро

Ањанското Езеро (италијански: Lago di Agnano) - поранешно кружно езеро, со обем од околу 6 км, што го зафаѓало кратерот на изгаснатиот вулкан кај Ањано 8 км западно од Неапол, Италија. Очигледно не бил формиран сè до средниот век, бидејќи не го споменуваат античките писатели; тоа било исцедена во 1870 година.
На јужниот брег се наоѓаат Стуфе ди Сан Џермано, природни сулфурни бањи на пареа, а во непосредна близина е Кучешката Пештера (Grotta del Cane). Од подот на оваа пештера, топлиот јаглерод диоксид постојано се крева на висина од 46 см: испарувањата го прават кучето нечувствително за неколку секунди. Остатоци од обемна римска градба и некои статуи биле откриени во непосредна близина.
1 Наводи
; Атрибуција
Јешил џамија (Преглово)

Јешил џамија или Зелена џамија — стара џамија во селото Преглово, во Општина Пласница, Македонија.
1 Местоположба
Џамијата се наоѓа во самото село Преглово.
2 Историја
Џамијата потекнува од век.
3 Галерија
Гратчето Пејтон (филм од 1957)

Гратчето Пејтон (англиски: ''Payton Place'') - американски филм од 1957 година, во режија на Марк Робсон, по сценариото на Џон Мајкл Хејс (John Michael Hayes), засновано врз истоимениот роман на Грејс Металиус (Grace Metalious) од 1956 година. Главните улоги ги толкуваат: Лана Тарнер (Lana Turner), Ли Филипс (Lee Philips), Артур Кенеди (Arthur Kennedy), Лојд Нолан (Lloyd Nolan), Рас Тамблин (Russ Tamblyn), Тери Мур (Terry Moore), Х. Ланге, Д. Варси итн. Филмот имал дури девет номинации за „Оскар“, но не победил во ниедна категорија. Во 1958 година, тој бил најгледаниот филм во САД. Во 1961 година било снимено продолжението со наслов „Враќањето во гратчето Пејтон“, а во 1964 година започнала да се прикажува серијата „Гратчето Пејтон“ која остварила голем успех кај публиката.
1 Синопсис
Дејствието на филмот се одвива на почетокот од 1940-тите. Гратчето Пејтон е мирно место, но само навидум, зашто зад обичното секојдневие се кријат бројни фрустрации, лаги и злосторства: така, младата и убава средношколка и надарена писателка Алисон Мекензи (ја игра Варси) се измачува со својата проблематична мајка Констанс (ја игра Тарнер) која од неа крие многу тајни од своето минато; цврсто решена да ја одбрани Алисон од гревот, Констанс флертува со директорот на училиштето Мајк Роси (го игра Филипс); истовремено, најдобрата другарка на Алисон, Селена Крос (ја игра Ланге) постојано ја злоставува нејзиниот очув...
2 Поврзано
* Гратчето Пејтон - населба во Битола
Рис (филм од 1982)

Рис (полски: ''Ryś'') - полски филм од 1982 година, во режија на Станислав Розович, кој е автор и на сценариото, заедно со Јарослав Ивашкјевич, засновано врз неговиот кус расказ. Главните улоги ги толкуваат: Јежи Раѕивилович, Францишек Пјечка, Пјотр Бајор, итн.
1 Синопсис
Дејствието на филмот се одвива за време на Втората светска војна, во едно мало место во Полска. Во црквата во која служи младиот свештеник Конрад (го игра Раѕивилович) доаѓа младото момче Рис(го игра Бајор) кое бара да се исповеди за гревот што треба да го направи - убиството на еден селанецот Алојз (го игра Пјечка) кој е обвинет како соработник со окупаторот. Конрад настојува да го разубеди момчето, но без успех. Потоа, тој се запознава со Алојз и во таа прилика дознава дека тој крие еврејско девојче. Тогаш, Конрад по секоја цена сака да го спречи убиството и се нуди да го преземе гревот, односно тој да го изврши убиството. Рис му го дава пиштолот, а Конрад пука во него и ја губи свеста. Кога се освестува, до него се наоѓа Алојз и заедно да заминуваат во партизани.
Езеро Зумпанго

Езерото Зумпанго - неистечно езеро порано сместено во Мешиканската Долина. Тоа било важна област за мезоамериканскиот културен развој во средишно Мексико.
Неистечниот слив се наоѓа на северот на државата Мексико, во околината на општината Зумпанго и се граничи со општината Теолојукан во сојузната држава Мексико.
Езерото Зумпанго и другите големи мешикански езера (солените езера Чалко, Тешкоко и Шалтокан и слатководното Шочимилко) го создале езерскиот систем на древниот Мешикански Басен. Овие езера биле дом на многу мезоамерикански култури, вклучувајќи ги Толтеците и Ацтеките.
Езерото Зумпанго било првичното живеалиште на аксолотлот, водоземец кој сега е критично загрозен и евентуално изумрен во дивината поради урбано уништување.
<sup class="noprint Inline-Template Template-Fact" data-ve- >&#x5B; ''потребно е цитирање'' &#x5D;</sup>
Хауардс Енд (филм)

Хауардс Енд (англиски: ''Howards End'') - британско-јапонски филм од 1992 година во режија на Џејмс Ајвори по сценариото на Рут Проер Џабвала (Ruth Prawer Jhabvala), засновано врз истоимениот роман на Е. М. Форстер. Главните улоги ги толкуваат: Ентони Хопкинс (Anthony Hopkins), Ема Томпсон (Emma Thompson), Ванеса Редгрејв (Vanessa Redgrave), Хелена Бонам Картер (Helena Bonham-Carter), Џејмс Вилби (James Wilby), Семјуел Вест (Samuel West), Џема Редгрејв (Jemma Redgrave), Никола Бафет (Nicola Buffett), Адријан Рос Магенти (Adrian Ross Magenty) и Џозеф Бенет (Joseph Bennett). Филмот, кој претставува темелна студија на човечките карактери и на односите меѓу општествените класи, бил одлично прифатен од филмската критика и добил бројни награди: три „Оскари“ (за најдобра главна женска улога, најдобро адаптирано сценарио и најдобра сценографија), две награди на БАФТА (најдобра глумица и најдобар филм), „Златен глобус“ за најдобра глумица во драма, а на фестивалот во Кан добил посебна награда по повод 45-годипнината на фестивалот.
1 Синопсис
Сестрите Маргарет (ја игра Томпсон) и Хелен (ја игра Бонам-Картер) Шлегел се припаднички на лондонската средна класа, додека Леонард (го игра Вест) и Џеки (ја игра Бафет) Баст се млад брачен пар кој живее во сиромашниот дел на Лондон и едвај преживува. Семејството Вилкокс, дел од богатата англиска аристократија, се доселува во соседството на сестрите Шлегел. Набргу по смртта на сопругата, вдовецот Хенри Вилкокс (го игра Хопкинс) ја бара Маргарет за жена, а таа ја прифаќа понудата. Нејзината сестра Хелен се обидува да му помогне на брачниот пар Баст, затоа што Леонард останува без работа. Таа му се обраќа на Хенри за помош, но тој не е заинтересиран да помогне. Така, Маргарет остануав растргната меѓу сестрата и свршеникот...
Постапувај правилно (филм од 1989)

Постапувај исправно (англиски: ''Do the Right Thing'') - американски филм од 1989 година, во режија на Спајк Ли, кој е продуцент и автор и на сценариото. Главните улоги ги толкуваат: Дени Ајело, Оси Дејвис, Руби Ди, Ричард Едсон, Џанкарло Еспосито, Рози Перес, Мартин Лоренс, Спајк Ли, Џон Севиџ, Мајкл Туртуро, Бил Нан, Робин Харис, Семјуел Л. Џексон, итн. Филмот постигнал голем успех кај филмската критика, освојувајќи 20 награди, имал и 17 други номинации (две за „Оскар“, четири за „Златен глобус“, за „Златна палма“ итн.), а во 1999 година бил зачуван во Националниот филмски регистер на САД.
1 Синопсис
Муки (го игра Ли) е млад Црнец кој работи во пицеријата која ја водат таткото Сал (го игра Ајело) и неговите синови Пино (го игра Туртуро) и Вито (го игра Едсон). Пино е расист и ги мрази Црнците, поради што постојано се расправа со Вито, кој се дружи со Муки. Во улицата живеат повеќе карактеристични ликови, како што се: стариот добродушен алкохоличар кого го викаат Градоначалникот (го игра Дејвис) и кој се обидува даја привлече жената која ја нарекуваат Мајката Сестра (ја игра Ди); момчето наречено Радио Рахим (го игра Нан), кој постојано шета со својот огромен касетофон и гласно пушта една иста песна; водителот на локалната радио-станица (го игра Л. Џексон), кој се обидува да им подари малку забава на своите сограѓани итн. Еден од жителите на улицата, наречен „Багин-Аут“ (го игра Еспосито), се обидува да организира бојкот на пицеријата на Сал, зашто тој одбива да закачи на ѕидот фотографии на успешни Црнци, но никој не му дава поддршка. Од друга страна, Пино се обидуав да го наговори Сал да ја преселат пицеријата на друго место, но тој одбива да се исели. Вечерта, „Багин Аут“ и Радио Рахим влегуваат во пицеријата и бараат Сал да стави фотографии на Црнци на ѕидот. Тогаш доаѓа до остра кавга меѓу нив и Сал го уништува касетофонот на Радио Рахим, а тој го напаѓа Сал. Набрзо пристигнува полицијата, која ја прекинува тепачката, но притоа го убива Радио Рахим. Присутните сведоци го обвинуваат Сал за смртта на Рахим. Градоначалникот настојува да ја вразуми толпата, но таа, предводена од Муки, најпрвин ја уништува, а потоа ја пали пицеријата. За кратко време пристигнуваат полицајците и пожарникарите и така започнува тепачка меѓу нив и жителите на улицата. Утредента, Муки оди кај Сал и бара да му ја исплати платата. Филмот завршува со два цитата: едниот на Мартин Лутер Кинг кој го осудува насилството, а другиот на Малколм Икс кој го оправдува насилството како средство за одбрана.
Езеро Гуганг

Езерото Гуганг (кинески: 古崗湖, пинјин: Gǔgǎng Hú) - природно езеро во градската општина Џинченг, Округот Кинмен, Тајван.
1 Геологија
Езерото е опкружено со ридови и врби кои растат на неговиот брег.
2 Екологија
Езерото е живеалиште за водни птици, особено за европските упавци (''Upupa epops'').
3 Одлики
На езерото се наоѓа Гугангскиот павилјон кој е изграден во 1964 година од Жанг Ву-нан од Тамсуј, Тајпеј. Павилјонот е висок 16 метри.
4 Поврзано
* Кинмен
А бре браќа Кукушани

''„А бре браќа Кукушани“'' — македонска народна песна, напишана од непознат автор кон крајот од преродбениот период или во периодот меѓу двете светски војни. Песната е посветена на Кукушани, кои што авторот ги прашува зошто тагуваат, за тие да објаснат дека стигнал глас за убиството на Гоце Делчев во село Баница, Сер, Егејска Македонија. Песната има ајдутски карактер.
1 Одлики
Песната е испеана од Васка Илиева, во 4/4 такт, во а-мол.
2 Текст
- А бре браќа Кукушани,
а бре браќа Кукушани,
што сте толку нажалени,
нажалени натажени?
Што сте толку нажалени,
со очите насолзени?
- Как' да не сме нажалени,
как' да не сме расплакани?
Што се стори чудно чудо,
чудно чудо во Баница.
Сношти гласои пристигнаа,
сношти гласои пристигнаа,
Гоце Делчев го убија,
го убија во Баница.
Затоа сме нажалени,
затоа сме расплакани,
Гоце Делчев ни загина
за правдини македонски!
Обоена птица (филм од 2019)

Обоена птица (чешки: ''Nabarvené ptáče'') - чешко-словачки-украински филм од 2019 година, во режија на Вацлав Мархoул, кој е автор и на сценариото, засновано врз истоимениот роман на Јежи Косински. Тоа е првиот филм на меѓусловенскиот јазик. Главните улоги ги толкуваат: Петр Котлар, Нина Шуневич, Ала Сакалова, Удо Кир, Стелан Скарсгард, Харви Кајтел, Џулијан Сандс, Јулија Видрнакова, Лех Диблик, Бери Пепер, Петр Ванек, итн. Филмот освоил вкупно 15 награди и признанија, а имал уште 12 други номинации.
1 Синопсис
Дејствието на филмот се одвива за време на Втората светска војна, Јоска (го игра Котлар) е мало момче кои родителите го оставаат кај тетка му Марта (ја игра Шуневич). Наскоро, таа умира, а Јоска ненамерно предизвикува пожар. Поради тоа, селаните го обвинуваат дека е опседнат од демонски сили и сурово го тепаат, а потоа го предаваат на една Циганка (ја игра Сакалова). Таа го закопува в земја, а само главата му ја остава надвор. Јоска успева да побегне од неа и се населува кај воденичарот Милер (го игра Кир), кој му ги ископува очите на неговиот работник и тогаш исплашениот Јоска го напушта неговиот дом. Потоа, тој го запознава птичарот Лех (го игра Диблик), кој се обесува откако селанките убиваат една девојка-скитничка. Јоска оди во соседното село каде селаните го предаваат на германската војска, пријавувајќи го како Евреин. Заповедникот на војската наредува да го стрелаат момчето, но војникот кој треба да го изврши убиството му дозволува на Јоска да побегне. Сепак, подоцна, него повторно го заробува германската војска, но германскиот офицер го ослободува, а него го зема локалниот свештеник (го игра Кајтел). Еден селанец (го игра Сандс) се понудува да се погрижи за Јоска, но наместо тоа, тој го тепа и го принудува на сексуален однос. Еден ден, Јоска успева да го убие педофилот, но потоа селаните го фрлаат во изметот по што тој го напушта местото. По големо невреме, Јоска со последните сили доаѓа до напуштена колиба во која живее Лабина (ја игра Видрнакова). Таа го принудува на сексуални односи, а кога ја гледа како таа има сексуален однос со јарецот, Јоска бега од неа и доаѓа во едно село во кое штотуку пристигнува Црвената армија. Таму, за него се грижи војникот Митка (го игра Пепер), а по заминувањето на војската, него го предаваат во дом за сираци при што Митка му подарува пиштол. Откако ќе биде истепан од еден селанец, Јоска го убива. Еден ден, во домот пристигнува Никодем, кој се претставува како неговиот татко и го зема со себе. На патот до дома, Никодем (го игра Ванек) заспива, а Јоска го гледа на неговата рака тетовираниот број од престојот во концентрациониот логор. Тогаш, Јоска го пишува своето име на прозорецот од автобусот.
Даница Стојанова

Даница Стојанова (родена во Струмица, 1957) — македонска пијанистка и професор.
Даница Стојанова своето основното музичко образование го завршила во ОМУ Боро Џони во Струмица во класата на Софија Вета. Средното училиште го завршила во СУ „Илија Николовски Луј“ - Скопје во класата на професор Снежана Пановска а во меѓувреме соработувала со професорите Душан Трбојевиќ и Арбо Валдма на Музичката академија во Белград - Србија. Студиите по пијано ги завршила кај проф. Јокут Михаиловиќ во Србија и магистрирала на ФМУ, Скопје кај проф. Е. Трпкова. Активно учествувала на меѓународни музички академии по пијано во Белгија, Русија, Бугарија, Мароко,Германија, Холандија и работела со светски познатите педагози како Жени Захариева, Акил Дел Вињ, Жак Рувие, Људмила Рошчина, Хериберт Кох.
Даница Стојанова станала професор во ДМБУЦ „Илија Николовски Луј“ - Скопје. Член е на жири комисии на престижните натпревари по пијано и камерна музика во регионов (Македонија, Србија, Бугарија, Косово, Малезија, Албанија,Франција. Држи мастер класи за пијано во Македонија, Малезија, Косово, Турција како и стручни предавања на меѓународните фестивали како Шопен Фест- Белград, Епта и други.
Настапувала како солист со Македонска филхармонија и Видинска филхармонија од Бугарија. Како пијано придружник соработувала со уметниците Благоја Ангеловски, Анастазија Низамова, Ана Дурловски, Олег Контраденко, Роберт Цеков и др. Како солист настапувала со полурецитали и целовечерни концерти во Македонија, Бугарија, Турција, Малезија, Германија,Франција, Косово, Србија, Италија,Албанија, САД.
За нејзината работа таа е добитник на наградите „''Најдобар уметнички пијано соработник''“ на 22. Меѓународен натпревар „Музиката и луѓето“ во Софија во 2004 година, награда за едногодишна успешна работа во областа на музичката педагогија доделена од страна на Здружението на музичките и балетски педагози на Македонија (2007), Награда за одлични педгошки достигнувања во 2009 година во Бугарија, Награда за повеќегодишна успешна работа во областа на музичката педагогија во Македонија во 2011. Од 2016 година таа е почесен член на Фондацијата „Томислав Зографски‘‘. Автор е на книгата ‘„Фредерик Шопен - поет на пијаното‘‘. Има издадено два носачи на звук со дела од светски и македонски композитори. Во 2020 и 2021 год е музички селектор на фестивалот Охридско Лето.
Од 2021 таа е директор на ДМБУЦ „Илија Николовски Луј“ - Скопје.
А бре воденичаре

''„А бре воденичаре“'' — македонска народна песна, напишана од непознат автор веројатно и стотици години пред повоениот период. Песната има двосмислен карактер, на страна од воочливите метафорички искази, во која што млада жена го моли насловниот воденичар да и го сомеле житото во неговата воденица. Воденичарот се колеба, дали затоа што не може да и помогне на жената, велејќи „воденицата вода ми нема“, или пак сака да изнуди нешто повеќе од неа. Од друга страна, можеби е жената таа која притаено се нуди, ветувајќи му се во замена за мелење на житото. Песната има јасен љубовен карактер.
1 Одлики
Аранжманот на сите изведувачи е во карактеристичен 9/8 такт, испеана е од многу различни артисти, од кои најпопуларни се соло изведбите на Петранка Костадинова и Голубинка Јакимовска, додека забележливи се двата дуети на Александар Сариевски со Петранка Костадинова, и со Васка Илиева. Понови изведувачи се Анета Мицевска и Сузана Гавазова.
2 Текст
- А бре воденичаре, баш пријателе,
море мојте очи твои нека бидат,
сомели ми житото.
- Воденицата вода ми нема,
не ти мелам житото.
- Ајде воденичаре, баш пријателе,
море мојте солзи вода нека бидат,
сомели ми житото.
- Воденицата камен ми нема,
не ти мелам житото.
- Ајде воденичаре, баш пријателе,
море мојто лице твое нека биде,
сомели ми житото.
- Воденицата вода ми нема,
не ти мелам житото.
- Ајде воденичаре, баш пријателе,
море мојта снага твоја нека биде,
сомели ми житото.
- Воденицата вода ми има,
ќе ти мелам житото.
А бре војниче, младо војниче

''„А бре војниче, младо војниче“'' — македонска народна песна, од село Глишиќ, Клиново, Тиквеш, собрана од мелографот Александар Линин, а на нему испеана и дадена од Коста Крстева, родена 1942 година. Напишана од непознат автор веројатно и стотици години пред повоениот период. Во песната, авторот го прашува насловниот млад војник дали се колеба за неговата одлука што станал војник. Тој пак одговара дека е тажен за неговата расплакана мајка, и загрижен за неговиот татко кој што секој ден оди во меана и пие по цела ноќ. Причината е непозната, но е можеби затоа што тој станал војник, а татко му стравува за неговиот живот.
1 Одлики
Аранжманот е во карактеристичен 7/8 такт, но песната сè уште не е испеана, или пак нејзините снимки се загубени.
2 Текст
А бре војниче, младо војниче,
што си војниче толку умислено?
Дали војниче раница тежи,
или војниче пушката тежи?
- Ниту ми џанам раница тежи
ниту ми џанам пушката тежи.
Синоќ поминав крај наш'те порти,
мојата мајка низ двор одеше,
низ двор одеше, солзи ронеше,
с'лзи ронеше, прсти кршеше.
А мојот татко в меана оди,
в меана оди, рујно вино пие,
в меана оди, рујно вино пие,
дома не иде, џанам да спие.
А бре Ѓоре, лажго Ѓоре

''„А бре Ѓоре, лажго Ѓоре“'' — македонска народна песна, напишана од непознат автор веројатно и стотици години пред повоениот период. Во песната, авторот го укорува насловниот Ѓоре, кој што бил непоправлив и компулсивен лажго. Песната има јасен хумористичен карактер.
1 Одлики
Аранжманот е во 4/4 такт, а испеана е неколку пати од Јонче Христовски и еднаш, за прв пат, заедно со Трпе Череповски.
2 Текст
А бре Ѓоре, Ѓоре, лажго Ѓоре,
абре Ѓоре, лажго Ѓоре,
кога уста ќе отвориш море,
мора лага да прозбориш,
кога уста ќе затвориш, море,
тогај нова лага кроиш.
А бре Ѓоре, Ѓоре, лажго Ѓоре,
абре Ѓоре, лажго Ѓоре,
на моми се фалиш, збориш море,
дека имаш нова куќа,
а ти немаш ни копшара море,
а камо ли нова куќа.
А бре Ѓоре, Ѓоре, лажго Ѓоре,
абре Ѓоре, лажго Ѓоре,
на моми се фалиш, збориш море,
дека имаш врана коња,
а ти немаш ни криво магаре,
а камоли врана коња.
А бре Ѓоре, Ѓоре, лажго Ѓоре,
абре Ѓоре, лажго Ѓоре,
на моми се фалиш, збориш море,
дека имаш триста овци,
а ти немаш триста вошки, море,
а камо ли триста овци.
А бре Кољо, мамин Кољо

''„А бре Кољо, мамин Кољо“'' или ''„Ој ти Кољо, мамин Кољо“'' — македонска народна песна, напишана од непознат автор кон крајот од преродбениот период или во периодот меѓу двете светски војни, во невообичаено разновидни текстуални изведби, за револуционерните дејци Дедо Кољо Добровенски или Никола Коев Николов, брат на Тане Николов. Наративот на авторот е типичен за ајдутските песни, каде што комитата или насловниот протагонист вели дека е „оженет“ за татковината.
1 Одлики
Први на винил ја снимиле Октет Македонија, а подоцна во алтернативна варијанта ја снимиле вокалната група Мимози, додека најпозната е изведбата од ансамблот Танец. Аранжманот е разновиден, со 3/4 и 11/8 такт, иако вклучените снимени изведби се во 2/4 такт.
2 Текст
Ој ти Кољо, мамин Кољо, мамино кумито,
доста шета, мамин Кољо, по Пирин Планина,
доста шета, мамин Кољо, по Пирин Планина.
Баба ќе те жени Кољо, за попова ќеро,
мори бабо, стара бабо, стара неразбрана,
мори бабо, стара бабо, стара неразбрана.
Мајка ми е бабо мори, на Пирин Планина,
жена мије бабо мори, пушка маликера,
жена мије бабо мори, пушка маликера.
Деца ми се бабо мори, дробните фишеци,
каде да ги пратам бабо, назад не се враќат,
каде да ги пратам бабо, назад не се враќат.
Назад не се враќат бабо, работа ми вршат,
работа ми вршат бабо, тирански глај кршат,
работа ми вршат бабо, тирански глај кршат!
2.1 Алт:
А бре Кољо, мамин Кољо, мамина кумито,
доста оди, мамин Кољо, пустите планини,
пустите планини, Кољо, у рамни долини.
Нели се нагледа, Кољо, младите ан'мки?
Ајде да те женам, Кољо, за едно кавурче.
Нели се наноси, Кољо, пушки малихерки,
нели се нафрла, Кољо, дребните куршуми?
- Мојта жена, мила мајко, пушка малихерка,
мојте деца, мила мајко, дребните куршуми.
Нели се најаде, Кољо, мрсните кокошки,
нели се најаде, Кољо, и масни погачи.
Каде ги испраќам, мајко, назад не се враќат,
назад не се враќат, мајко, абер ќе ми пратат.
Мост (музика)

Во музиката, особено западната популарна музика, мостот е контрастен дел кој врши подготовка за враќање на делници од оригиналниот материјал. Во дело во кое оригиналниот материјал или мелодија се нарекува дел „А“, мостот може да биде третата фраза од осум такта, во форма од триесет и два такта (Б во ААБА), или може да се користи полабаво во строфа-рефрен форма, или, во сложена форма ААБА, да се користи како контраст со целосна ааба секција.
Терминот потекнува од германскиот збор за мост, ''Штег'', користен од ''Мајстерсингер'' од XV до XVIII век за да го опишат преодниот дел во средновековна троделна форма. Германскиот термин станал широко познат во Германија во 1920-тите, преку музикологот Алфред Лоренц и неговите исцрпни студии за адаптациите на троделната формата на Рихард Вагнер во неговите популарни неосредновековни опери од XIX век. Терминот влегол во англиската лексика во 1930-тите - во превод како ''мост -'' благодарение на композитори кои бегале од нацистичка Германија, кои работејќи во Холивуд и на Бродвеј, го користеле овој термин за да опишат слични преодни делови во американската популарна музика што ја пишувале.
Мостот често се користи за да се спротивстави на и да се подготви за враќање кон строфата и рефренот. „Делот б од рефренот на популарната песна често се нарекува ''мост'' или ''ослободување'' “.
1 Класична музика
Мостовите се исто така чести во класичната музика и се познати како специфична форма на низа - позната и како транзиција. Формално наречени пасажи, тие ги диференцираат деловите во обемните дела, или измазнуваат делници што би биле нагла модулација, како што е мостот помеѓу двете теми во сонатната форма. Во последниот контекст, оваа транзиција помеѓу два музички субјекти честопати се нарекува „тема на транзиција“; во подоцнежните романтични симфонии, како што е ''Симфонија на Новиот Свет'' на Дворжак или ''Симфонија во Де-мол'' на Селор Франк, темата на мостот практично станува засебен трет дел.
Во споменатиот пример на Франк, исто така има неколку добри примери на краток мост, искористен со цел да ја измазни модулацијата. Наместо едноставно повторување на целата експозиција во оригиналниот клуч, како што би се сторило во симфонија од класичниот период, Франк го повторил првиот дел за мала терца повисоко, во еф-мол. Мост од два такта ја постигнува оваа транзиција со карактеристичната комбинација на Франк на хармонска и хроматска модулација. По повторувањето на првиот дел, друг мост од четири такта води во транзитивната тема во Еф-дур, клучот на вистинскиот втор дел.
Во фуга, мост е: „... краток премин на крајот од првиот влез на одговорот и почетокот на вториот влез на темата. Неговата цел е да модулира назад во тоничен клуч (предмет) од одговорот (што е во доминантниот клуч). Не сите фуги вклучуваат мост.“
Пример за мост што одделува два дела во полабаво организирано дело се појавува во „''Американец во Париз''“ на Џорџ Гершвин.
2 Поврзано
* Пауза
* Структура на песната
Бранко Бенинов

Бранко Бенинов — македонски театарски и филмски глумец.
1 Филмографија
Година, Филм, Улога, Канал
1992, Словенски Орфеј ТВ-филм
1995, Внатрешна машина ТВ-филм, Трговец
1998, На Балканот не се пие чај ТВ-филм
2000, Погрешно време ТВ-филм, МТВ
2001, Прашина ТВ-филм, Војник
2003, Лото, лото ТВ-серија, Сител ТВ
2004, Неверство во зимска ноќ ТВ-филм, Сител ТВ
2004, Големата вода ТВ-филм, Секретар
2007, Сенки ТВ-филм, Болничар
2008, Кукен совет ТВ-серија, Сител ТВ
2009, Седумка, љубов или смрт ТВ-филм, Трпе
2011, Турни ме да Кинисам ТВ-серија, Најдо, МРТ 1
2012-2013, Македонски приказни ТВ-серија, Канал 5
2014, До балчак ТВ-филм, Бербер
2014, Среќна Нова 1903 ТВ-филм, Мандало, Канал 5
2015, Струмички Народни Приказни ТВ-серија, ТВ Вис
2015, Медена ноќ ТВ-филм
2015, Македонски народни приказни ТВ-серија, МРТ 1
2015, Бела ноќ ТВ-филм, Петруш, Канал 5
2016, Болка на Душата ТВ-серија, Инспектор, Канал 5
2016, Преспав ТВ-серија, Бора спиц, Телма ТВ
2018, Ругање со Христос ТВ-филм, Алфа ТВ
2022, Македонски народни приказни ТВ-серија, Канал 5
2022, Тин Камп ТВ-серија, Миле, МРТ 1
2022-2023, Бистра вода ТВ-серија, Киро, Алфа ТВ
2025, Диџеј Ахмет ТВ-филм, Човек во маркет
2026, Утре наутро ТВ-серија, Алфа ТВ
2 Награди
* Награда за епизодна улога "Димче Трајковски" во претставата "Пиликатник" на Бранко Ставрев на Фестивалот "Војдан Чернодрински" Прилеп (1997)
* Награда за најдобра машка улога за улогата на Мартин, Петтиот чин во режија на Нико Горшич во Сливница, Бугарија (2018)
* Награда за најдобра машка улога на фестивалот "Денови на Комедија" во Куманово, во претставата "Паника во Хотел Палас" на Коле Ангеловски (2022)
Куршуми над Бродвеј

„Куршуми над Бродвеј“ (англиски: ''Bullets over Broadway'') — американски филм од 1994 година, во режија на Вуди Ален (Woody Allen), кој е автор и на сценариото, заедно со Даглас Мек Грат. Главните улоги ги толкуваат: Џон Кјузак (John Cusack), Дајен Вист (Dianne Wiest), Џенифер Тили (Jennifer Tilly), Чез Палминтери (Chazz Palminteri), Мери-Луис Паркер (Mary-Louise Parker), Џек Ворден (Jack Warden), Џо Витерели (Joe Viterelli), Трејси Аламан (Tracey Ullman), Стејси Нелкин (Stacey Nelkin) и Џим Бродбент (Jim Broadbent). Филмот освоил 22 награди (меѓу кои „Оскар“ и „Златен глобус“ за Дајен Вист], а имал уште 30 други номинации (вклучувајќи уште шест номинации за „Оскар“).
1 Содржина
Во 1928 година, младиот театарски писател Дејвид Шејн (го игра Кјузак) се обидува да ја постави својата драма на Бродвеј. Директорот на театарот Џулијан Маркс (го игра Ворден) случајно се среќава со гангстерот Ник Валенти (го игра Витерели), кој се согласува да ја финансира претставата под услов неговата девојка Олив (ја игра Тили) да добие улога. По средбата со Олив, која е потполно неталентирана, Дејвид е фрустриран, но набргу се согласува да направи компромис. На пробите, Олив доаѓа заедно со гангстерот Чич (го игра Палминтери), близок соработник на Валенти, кому најпрвин му е здодевно, но постепено станува заинтересиран за драмата. За време на една проба, Чич му дава корисен предлог на Дејвид кој го прифаќаат сите присутни. Така, Дејвид се зближува со Чич, кој му дава бројни совети и така Дејвид целосно ја преработува драмата. Сите глумци се воодушевени од тие промени, но никој не знае дека драмата е дело на Чич, а не на Дејвид. Истовремено, за време на пробите, Дејвид се вљубува во славната глумица Хелен Синклер (ја игра Вист), која е многу постара од него. Најпрвин, тој ја крие врската со Хелен, но потоа ѝ ја кажува вистината на својата девојка Елен (ја игра Паркер). Најпосле, драмата е поставена на сцената и доживува голем успех, но Чич не е задоволен од глумата на Олив и ја убива. Меѓутоа, Валенти се сомнева во него и испраќа двајца гангстери кои го убиваат Чич. По тој настан, иако драмата доживува огромен успех кај публиката и критиката, Дејвид се смирува со Елен и решава да се откаже од писателската кариера и да се врати во родниот крај.
Црква „Св. Недела“ - Дворци

Света Недела — главна селска црква во бродското село Дворци. Црквата се наоѓа непосредно од пристапниот пат до селото, а во нејзиниот двор се сместени селските гробишта.
1 Местоположба
Црквата се наоѓа во селото Дворци, југоисточно од Кичево, на десниот брег на реката Треска.
2 Историја
Како година на изградба на црквата може да се земе испишаната година на самата надворешност, 1893 година. Сепак, според други извори црквата е изградена во 1903 година. Претходно на тоа место немало никакви старини.
3 Архитектура
3.1 Фрескоживопис
Црквата уште не е осветена.
4 Галерија
5 Поврзано
* Дворци
* Дебарско-кичевска епархија
* Бродско архијерејско намесништво
* Русјачка парохија
А бре моме, малој моме

''А бре моме, малој моме'' — македонска староградска песна, напишана од непознат автор најверојатно во преродбениот период. Авторот директно ја искажува својата љубов кон безимената мома, со мака, затоа што ќе мора да оди на печалба за да направат свадба. Дејствието се одвива во градската средина, забележливо во конкретниот стих ''„за да знае цело маало колку те сакам“''. Песната е од печалбарски карактер.
1 Одлики
Аранжманот е во карактеристичен 7/8 такт, а за прпат се наоѓа на албумот ''„А бре моме, малој моме“'' (1979), на Струшки Бисери.
2 Текст
- А бре моме, малој моме,
гледај на мене, оф аман,
да ти видам бело лице, црни очи,
оти време е да бегам да далеку.
- А бре лудо, ти бре младо,
каде ќе одиш, оф аман,
кому мене ќе оставиш, млада дадена,
душманите да се ситат, јас да тагувам?
- Јас ќе одам, мило либе,
многу далеку, оф аман,
пари да спечалам, либе, свадба да правам,
тебе да те земам, душо, за невеста.
- Сега дојди, мило либе,
да те прегрнам, оф аман,
за да знае цело маало колку те сакам,
да испукаат душманите и душманките.
Логи (месечина)

Логи или Сатурн XLVI – месечина на Сатурн. Нејзиното откритие било објавено од страна на Скот Шепард, Дејвид Џуит, Јан Клена и Брајан Марсден на 26 јуни 2006 година, од набљудувањата направени помеѓу јануари и април 2006 година.
Пречникот на Логи е околу 6 километри и кружи околу Сатурн на просечно растојание од 23.142,0 Мм за 1.314,364 дена, со наклон од 166,5 ° кон еклиптиката (165,3 ° кон екваторот на Сатурн), во повратна насока и со ексцентричност од 0,1390. Има вртежен период од околу 6,9 ± 0,1 часа.
Името го добил во април 2007 година, по Логи, огнен џин од нордиската митологија.
1 Наводи
** June 30, 2006 (discovery)
* June 26, 2006 (discovery and ephemeris)
* April 5, 2007 (naming the moon)
Александар Ристовски - Принц

Александар Ристовски - Принц - познат македонски текстописец.
1 Животопис
Првото појавување на Александар Ристовски било во почетокот на деведесеттите, кога во рамките на својата човек-група Принц Александар и со провокативниот изглед и песните ја шокирал јавноста. Од тој период му остана и прекарот - Принц, денес негов заштитен знак.
Следуваа групите Виктор, Викторија, Орлова вода, Д-р ФАНКенштајн, длабоко инспирирани од љубовта и изгледот на светската мегаѕвезда Принс. Меѓутоа самите песни на Принц до 1997 година, откако неговата текстопишувачка кариера ја доживеала својата експанзија, во јавноста не предизвикале речиси никаков интерес. Меѓутоа, здружувајќи ги силите со талентираниот композитор Дарко Димитров во подготовка на материјали за други изведувачи и групи (пред се за Ребека и за Нокаут), и Принц и неговите песни обрнаа на себе повеќе внимание по што се стекнаа и со вистинска популарност.
Меѓу најпознатите песни на Принц напишани за други (од тоа време) се издвојуваат: Обиди се и Сама за Ребека, ЕјБиСи, Бум, Дождот, Би се викал те сакам, Хај-Фај, Временска машина, Фатална опсесија... на Нокаут, Љубовта и Ако останеш на Искра Трпева, Слепец на Маја Вукичевиќ, Минско поле, Во афект, Во боја и Блиц афера за ТНТ, Светлина за Дексо, Само за тебе, Милениум со тебе и За нас за Каролина Гочева, Флерт за Скандал, Јави се за Бум, Ме исфрлаш од колосек и Точка, нов ред на Ексклузив... За себе, пак, Принц ги осмисли и ги напиша: Монструмот во мене, И, Скандал, Туше, Кич...
Од октомври 1999. година и неговата соло-кариера доживува вистински процут по што тој интензивно почна да го најавува својот деби-албум Вијагра, на кој, според првичната верзија требаа да се најдат 35 песни. Меѓутоа, дојде до промена на планот, па кон крајот на зимата и во почетокот на раната пролет 2002. година, без некоја претерана помпа, Принц го промовира своето првенче Супериорен, на кој се најдоа 15 стари и нови песни, меѓу кои и: Сања Лазања, Кажи ми, Седи, не ме знаеш, Гладијатор, Супериорен... Со ангажманите за своето првенче, во речиси двегодишниот период, Принц ги продолжи и ангажманите врзани за своето естетско видео-презентирање во јавноста. Одтаму е и забележителен успехот на спотовите за Сања Лазања, Фројд е жив (дует со радио и тв-водителката Марија Каева), Рифреш и Кажи ми, Седи, не ме знаеш...
Александар Ристовски - Принц, во многу нешто пионер на македонската музичка сцена, кон крајот на 1999. година ја објави книгата Забава до бесвест, каде се сместени голем број негови текстови наменети за домашни групи и исполнители. Оваа стихозбирка е првото македонско издание на естрадна поезија.
Кон крајот на 2002. година, по кусата врска со модниот творец Розе Трајческа, Принц се ожени, го смени имиџот и се вклучи во тимот на М2 продукција, во пронаоѓање на нови македонски музички ѕвезди.
2 Наводи